**Vedr. Lokalplan NR. 1163 - udvidelse af Aarhus Havn**

Indsigelse

Fritidsfiskerne protesterer mod havneudvidelsen:

Livet i Aarhusbugtens vand vil få et afgørende dødsstød, hvis millioner af tons slam hældes ud i Aarhusbugten i forbindelse med en havneudvidelse.

”Det er galt nok i forvejen, tilføjer en talsmand for fiskerne,” Bernard Chapelle.

”Allerede nu lader Aarhus Kommune urenset slam løbe ud i Bugten.  Det har stået på i årevis, uden at publikum får noget at vide. Sidst, jeg observerede det, var i september 2021, da jeg sejlede rundt i en suppe urenset og ildelugtende kloakvand på 20 meters bredde. Hvert forår har vi også en enorm algevækst, der fedter vore garn til. Algevæksten hænger som bekendt sammen med for stor udledning af fosfater.”

”Når vi strandfiskere røgter vores garn, kan vi konstatere, at de indeholder svindende mængder levende fangst, men derimod tiltagende mængder af ildelugtende slam,” siger han – og tilføjer:

”Det mener en enig gruppe af fritidsfiskere ved Silistria Strand i Marselisborg Skov. Jeg inviterer hermed på fiskernes vegne borgmesteren, hele byrådet og embedsværket herned på stranden for at se med egne øjne, hvad det egentlig er, vi tømmer vores garn for:  Meget få fisk, men ikke så lidt livløst slam!”